KIRJALLINEN KYSYMYS E-0709/01 esittäjä(t): Isidoro Sánchez García (ELDR) komissiolle. Banaanialan YMJ:n voimaantulo.



Virallinen lehti nro 350 E , 11/12/2001 s. 0031 - 0032



KIRJALLINEN KYSYMYS E-0709/01 esittäjä(t): Isidoro Sánchez García (ELDR) komissiolle (8. maaliskuuta 2001) Aihe: Banaanialan YMJ:n voimaantulo Euroopan unionin maatalousministerit hyväksyivät 19. joulukuuta 2000 banaanialan YMJ:n. Järjestelyn on määrä alkaa toimia 1. huhtikuuta tai 1. heinäkuuta siinä tapauksessa, että teknisten yksityiskohtien selvittämiseen tarvitaan lisäaikaa. Puolentoista kuukauden päästä alkava YMJ on edistysaskel Kanariansaarten banaanintuottajille, koska se rajoittaa muualta tulevan banaanin pääsyn EU:n markkinoille. Järjestely perustuu kiintiöihin, jotka toimivat periaatteella ensiksi tullutta palvellaan ensin. Milloin komission mielestä kaikki tarvittavat tekniset yksityiskohdat on selvitetty, jotta järjestely voidaan aloittaa? Franz Fischlerin komission puolesta antama vastaus (16. toukokuuta 2001) Banaanialan yhteisestä markkinajärjestelystä annetun asetuksen (ETY) N:o 404/93 muuttamisesta 29 päivänä tammikuuta 2001 annetun neuvoston asetuksen (EY) N:o 216/2001(1) 2 artiklan toisessa kohdassa säädetään mahdollisuudesta ryhtyä soveltamaan uutta tuontijärjestelyä vasta 1. heinäkuuta 2001. Komissio on todellakin siirtänyt tuontijärjestelyn soveltamisen aloitusajankohdan 1. päivään heinäkuuta 2001 tiettyjen ohjeellisten määrien ja toimijakohtaisten enimmäismäärien vahvistamisesta banaanien tuontia yhteisöön koskevien todistusten antamiseksi tariffikiintiöiden ja perinteisten AKT-banaanien määrien osana vuoden 2001 toisena vuosineljänneksenä 27 päivänä helmikuuta 2001 annetulla komission asetuksella (EY) N:o 395/2001(2). Komissio on päässyt tällä välin muiden kauppakumppanien kanssa käymiensä tiiviiden neuvottelujen jälkeen yksimielisyyteen banaanikiistan ratkaisemisen periaatteista Yhdysvaltojen ja Ecuadorin kanssa. Hyväksytty ratkaisu perustuu siihen, että banaanien tuontitariffikiintiöitä koskevaa siirtymäjärjestelyä sovelletaan siihen asti, kunnes pelkästään tulliin perustuva järjestelmä, jota on tarkoitus ryhtyä soveltamaan viimeistään 1. tammikuuta 2006 alkaen, tulee voimaan. Kolmea tariffikiintiötä, joiden kokonaismäärä on yhteensä 3 410 000 tonnia, hallinnoidaan seuraavasti: - Historiallisten tietojen mukaan 83:a prosenttia tuonnista vastaava määrä tuontitodistuksia annetaan sellaisille perinteisille toimijoille, joiden vuosina 19941996 harjoittama tuonti oli ensisijaista tuontia ja joiden viitemäärät on kirjattu vuonna 1998. - 17:ää prosenttia tuonnista vastaava määrä tuontitodistuksia annetaan muille kuin perinteisille toimijoille, joiden kesken jako tapahtuu käyttämällä samanaikaisen tutkimuksen menetelmää. Lisäksi komissio ehdottaa ennen tämän vuoden loppua neuvostolle 100 000 tonnin siirtämistä C-kiintiöstä B-kiintiöön 1. tammikuuta 2002 alkaen ja C-kiintiön varaamista yksinomaan AKT-toimittajamaille. Komissio antoi 2. toukokuuta 2001 uuden tuontijärjestelmän soveltamista koskevia yksityiskohtaisia sääntöjä koskevan asetuksen. Asetus julkaistiin 8. toukokuuta 2001, ja sitä sovelletaan l. heinäkuuta 2001 alkaen. (1) EYVL L 31, 2.2.2001. (2) EYVL L 58, 28.2.2001.